NaiveNeuron/SloPal huggingface dataset:
Mihál, Jozef, poslanec NR SR (2012-08-03):
Áno, áno, áno, pretože tak ako pán Osuský povedal, jeho to možno, pána Osuského, nemusí trápiť, ale napr. niekoho inému by malo trápiť, že jeho kolegovia budú platiť 40 % odvody z dohôd, ktorými sa snažia privyrobiť popri tej internej doktorandúre, napr. v Ústave politických vied Slovenskej akadémie vied.
A. Belousovová, podpredsedníčka NR SR: (2010-03-09):
Takže to boli všetky vystúpenia v rámci rozpravy, vyhlasujem rozpravu za skončenú. Pán minister, ako navrhovateľ chcete zaujať k rozprave stanovisko? Nie. Pán spravodajca, chcete zaujať stanovisko? Áno. Takže, nech sa páči, máte slovo.
Hrušovský, Pavol, podpredseda NR SR (2010-10-15):
Páni poslanci, hlasujeme o návrhu prideliť zákon na prerokovanie výborom, určiť gestorský výbor a lehotu, v ktorej majú výbory zákon prerokovať. (Hlasovanie.) 139 prítomných, 77 za návrh, 61 sa zdržalo, 1 nehlasoval. Návrh sme schválili. Pán poslanec, poprosím vás, aby ste predložili návrhy uznesení aj k ďalšiemu prerokovanému návrhu zákona, ktorým je zákon o núdzových zásobách ropy a ropných výrobkov a o riešení stavu ropnej núdze, ktorý prerokovávame ako tlač 125. Nech sa páči, predložte návrh. (Hlasovanie o návrhu zákona, ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení neskorších predpisov a o zmene a doplnení niektorých zákonov , tlač 125.)
Vášáryová, Magdaléna, poslankyňa NR SR (2012-12-12):
Ja som sa prihlásila len k tomu, aby som korigovala údaj, ktorý som uviedla vo svojom vystúpení. Nemala som to napísané, takže som to hovorila len z hlavy. Ale 900 tis. eur je 27,2 mil. bývalých slovenských korún. Len aby sme si boli načistom. Takže ani ten pán poslanec, ja ho veľmi málo poznám, ktorý sa ozval, ani ten nemal pravdu. Ale nie je to jeho hanba. Je to moja hanba, pretože ja som absolventkou najlepšieho matematicko-fyzikálneho gymnázia. Ospravedlňujem sa.
Danko, Andrej, predseda NR SR (2016-04-18):
Pani poslankyňa Erika Jurinová.
R. Fico, predseda vlády SR: (2008-12-04):
Vážený pán predseda, vážení členovia vlády, vážená Národná rada, dovoľte mi, aby som podľa príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok a interpelácií neprítomných členov vlády z dôvodu ich pracovných ciest a z iných dôvodov a oznámil mená ministrov poverených ich zastupovaním. Neprítomný z dôvodu zahraničnej pracovnej cesty je podpredseda vlády pre vedomostnú spoločnosť, európske záležitosti, ľudské práva a národnosti Dušan Čaplovič, zastupuje ho minister kultúry Marek Maďarič. Na zahraničnej pracovnej ceste je minister hospodárstva Ľubomír Jahnátek, zastupuje ho minister dopravy, pôšt a telekomunikácií Ľubomír Vážny. Otázky nie sú postavené podpredsedovi vlády a ministrovi spravodlivosti pánovi Harabinovi, ministrovi zahraničných vecí pánovi Kubišovi, ten je na zahraničnej pracovnej ceste, ministrovi životného prostredia pánovi Chrbetovi, ten je na zahraničnej pracovnej ceste v Bruseli, ministrovi pôdohospodárstva Stanislavovi Becíkovi, ten je na pracovnej ceste v Banskobystrickom kraji, ani ministrovi obrany pánovi Baškovi. Pán predseda, som pripravený odpovedať v stanovenom limite na otázky pánov poslancov a pani poslankýň.
Jurík, Beáta, poslankyňa NR SR (2024-02-02):
Ďakujem za slovo, pán predsedajúci. Vážený pán kolega Šmilňák, ďakujem za tvoje úprimné slová a som rada, že KDH má tak jasný názor na to, čo sa tu deje, a že v tom sme spoločne. Mne to, čo si hovoril v tej prvej časti vystúpenia, a síce, že toto je návrh zákona, ktorý je pripravovaný obvinenými advokátmi pre ich klientov a ďalších ľudí, kde dokonca spravodajcom je ďalší obvinený a obžalovaný pán poslanec Gašpar, kde na výbory ho chodí obhajovať jeho vlastný syn, štátny tajomník, no veľmi mi to pripomenulo tú noc minulý týždeň, určite si na ňu pamätá aj pán minister, keď sme tu mali podľa slov poslanca Gašpara stret dvoch hodnotových svetov. Tak ak sa na niečom s pánom Gašparom zhodneme, tak je to určite, že sa teda jedná o stret dvoch hodnotových svetov, a to sme si už teda aj vysvetlili. Zároveň, aj ty si to opäť zopakoval a verím, že to je ďalšia vec, na ktorej by sme sa mohli zhodnúť aj s koalíciou, tu sme v pléne Národnej rady Slovenskej republiky, nie na súde. Pán Gašpar sa tu nemá prečo pred nami obhajovať ani nejakými publikáciami, ani takýmito predkladanými zákonmi. Na to slúžia súdy. My tu nie sme na to, aby sme dávali niekomu amnestiu alebo aby sme ho vyhlásili za nevinným tým, že prijmeme takýto typ zákona. A ak boli porušené práva, hoci aj pána Gašpara, tak opäť sa podľa mňa všetci zhodneme na tom, že súdy o tom rozhodnú a to je asi tak všetko, čo by sme mali v tejto veci robiť. Zároveň sa teda, dúfam, zhodneme aj na tom, že vy tu nemáte moc na to, aby ste si robili zákony pre seba. Potom sem príde minister práce, sociálnych vecí a rodiny a narieka, že vraj opozícia blokuje také tie skutočné zákony, dôležité pre ľudí. Však nech sa páči, nažeňte sem sedemdesiat deviatku, viete to robiť vždy, keď chcete skracovať rozpravu, a odhlasujte si zmenu programu. Nebude v tom žiadny problém. Predraďte konečne zákony pre ľudí pred zákony, ktorý je, ktoré robíte sami pre seba. (Potlesk.)
Budaj, Ján, poslanec NR SR (2018-10-23):
Žiadam o opravu pri tlači 1144, pri tomto bode som nemienil hlasovať. Súčasne sa chcem, pán predsedajúci, naozaj ohradiť voči spôsobu, že sme hlasovali o takomto maratóne. Odkedy je parlament... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2012-05-09):
Pani poslankyňa Tomanová, ja som si vás nevšimla na tabuli, ale dávam možnosť, tak ako u pána poslanca Mihála. Takže dávam slovo, nech sa páči.
Dostál, Ondrej, poslanec NR SR (2024-04-19):
Pán poslanec Michelko, myslím, že ohľadom toho, ako reagujete na diskusiu, by ste mohli slúžiť príkladom iným predkladateľom a teda dúfam, že sa vaši kolegovia aj kolegovia z vlády budú tým inšpirovať, lebo tým, že ste teraz vystúpili, tak v zásade aj tí, čo sú prihlásení do rozpravy, môžu na vás reagovať a môžu reagovať aj s faktickými. Takto by sa to teda z formálneho hľadiska malo robiť. Ale teraz z hľadiska toho, ako ste predložili ten návrh, tak áno, asi už aj sami cítite, že takto sa to nemalo, nemalo robiť, že teda najprv mal byť pomenovaný problém a teda, že v optimálnom prípade by, by to malo byť vydiskutované aj s nejakou odbornou obcou, aj so zainteresovanou verejnosťou a v úplne ideálnom aj s opozíciou. Ale, samozrejme, však vy nie ste povinný predkladať návrhy potom po dohode, po dohode s opozíciou. Ale aspoň tie dôvody, keby boli jasne pomenované, už pri predkladaní návrhu zákona, už to by bolo, to by bolo, povedal by som, že dobré, aj keby sme možno s tým nesúhlasili z hľadiska obsahového. Ale to teraz hovoríte, že je neskoro. No ale, ale to naozaj tá diskusia, keď už tak má prebehnúť v parlamente medzi, medzi prvým a druhým, druhým čítaním a problém teda nie je v tom, že keď už bol predložený a schválený ten, ten pozmeňujúci návrh, že nikto sa neozval a nebola, nebola diskusia. A dve otázky mám. Jednak vy hovoríte o tých ľuďoch, ktorí budú nominovaní do rady, ako by ste už vedeli, koho tam pani ministerka nominuje. Tak sa chcem spýtať, či už to viete. A druhá, že ste stiahli z tejto schôdze nejaké návrhy. To tiež som teda nezaregistroval, ktoré návrhy boli stiahnuté.
Halák, Róbert, poslanec NR SR (2021-01-29):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2022-02-11):
Posledný rečník prihlásený do rozpravy je pán poslanec Milan Mazurek. Nech sa páči.
Zmajkovičová, Renáta, podpredsedníčka NR SR (2012-12-13):
V rozprave vystúpi pán poslanec Poliačik, pripraví sa pán poslanec Vašečka.
Lehotský, Tomáš, poslanec NR SR (2021-11-12):
O návrhu na uznesenie Národnej rady Slovenskej republiky, ktorý podal pán podpredseda Národnej rady Slovenskej republiky Juraj Blanár, budeme hlasovať po odhlasovaní zákona ako celku. Teraz poďme ďalej na ďalšie hlasovanie. Informácia obsahuje dva pozmeňujúce návrhy. Môžeme pristúpiť k hlasovaniu o pozmeňujúcich návrhoch 1 a 2. Prosím, dajte hlasovať o týchto návrhoch spoločne.
V. Tomanová, ministerka práce, sociálnych vecí a rodiny SR: (2006-09-06):
Vládnym návrhom zákona sa realizuje Programové vyhlásenie vlády Slovenskej republiky, ktorým sa vláda Slovenskej republiky zaviazala poskytnúť vianočný príspevok na zmiernenie sociálnej situácie poberateľov starobných dôchodkov a invalidných dôchodkov, a to diferencovane podľa výšky dôchodkov. Návrhom zákona sa upravuje poskytovanie vianočného príspevku poberateľom starobného dôchodku, invalidného dôchodku a sociálneho dôchodku vyplácaných Sociálnou poisťovňou a poberateľom výsluhového dôchodku, na ktorý bol prekvalifikovaný starobný dôchodok priznaný podľa všeobecných predpisov o sociálnom zabezpečení, a invalidného dôchodku priznaného podľa všeobecných predpisov o sociálnom zabezpečení vyplácaných príslušným orgánom sociálneho zabezpečenia silových rezortov. Sumu vianočného príspevku sa navrhuje ustanovovať diferencovane, a to v závislosti od sumy dôchodku alebo úhrnu súm dôchodkov podľa pásmového rozpätia upraveného sumami určenými percentom z priemernej mesačnej mzdy v hospodárstve Slovenskej republiky. Percento z priemernej mzdy v hospodárstve Slovenskej republiky, sumy určené týmto percentom a sumy vianočného príspevku sa navrhuje ustanoviť každoročne nariadením vlády. Z dôvodu oslobodenia od daní z príjmov sa nezapočítava suma vianočného príspevku do príjmu manželského partnera na účely uplatnenia nezdaniteľnej časti základu dane a navrhuje sa, aby vianočný príspevok mal charakter štátnej sociálnej dávky a nepovažoval sa za príjem pre určenie súm životného minima. Výdavky spojené s poskytnutím vianočného príspevku sa navrhuje financovať z prostriedkov štátneho rozpočtu. Pre rok 2006 sa predpokladá vyplatenie 990 000 príspevkov, teda vianočných príspevkov k dôchodku, ktoré budú predstavovať 1,565 mld. Ďakujem.
Novotný, Viliam, poslanec NR SR (2012-05-15):
Ďakujem pekne. Ja by som chcel podporiť pani poslankyňu Žitňanskú v tom, čo povedala. Naozaj SDKÚ – DS bude trvať na tom, aby sa kauza Gorila dôsledne vyšetrila. Myslím si, že verejnosť si zaslúži jasné odpovede, kto bol a kto nebol vinný a kto bol a kto nebol právom alebo neprávom obvinený. Na príslušnom výbore, ktorý sa zaoberal nomináciou pána Magalu na pozíciu šéfa NBÚ, som vystúpil. A možno využijem ako doplnenie vystúpenia pani poslankyne Žitňanskej aj tú obavu, ktorú som tam deklaroval. A tá moja obava spočíva v tom, že pán Magala bol šéfom SIS-ky v období, keď so spisom Gorila SIS-ka vykonala určité úkony. Nebudem ich ďalej komentovať. Je možné, že v rámci vyšetrovania kauzy Gorila, a v čestné vyšetrenie tejto kauzy verím, bude vyšetrovateľ vyšetrovať aj okolnosti narábania s týmto spisom kauzy Gorila v SIS v časoch, keď bol šéfom SIS pán Magala. Obávam sa, že jeho nominácia na post šéfa NBÚ by mohla vrhnúť zlý tieň na jeho vedenie NBÚ a akoby zapojiť NBÚ do vyšetrovania tejto kauzy Gorila, čo určite nie je v záujme nikoho z nás. Preto si myslím, že treba dobre uvážiť túto nomináciu vo vzťahu k spomínanej kauze. Ďakujem pekne.
Mihál, Jozef, poslanec NR SR (2017-05-18):
Ďakujem, pán predsedajúci. Prajem pekný, dobrý deň. Vážená pani kolegynka predkladateľka, vážené kolegyne, kolegovia, vážení prítomní, v súlade s § 73 zákona o rokovacom poriadku som bol určený predsedníčkou Výboru Národnej rady pre sociálne veci za spravodajcu k návrhu zákona, ktorý je uvedený pod tlačou 542. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 558 z 24. apríla 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Poprosím, pán predsedajúci, otvorte všeobecnú rozpravu, do ktorej sa hlásim ako prvý.
Matovič, Igor, poslanec NR SR (2010-08-10):
Pán poslanec Burian, myslím si, že som správne pochopil, že vlastne v tej prvej časti príspevku ste nabádali vládu k odvahe, aby mala v podstate odvahu prijať aj nepopulárne opatrenia, ktorými by zabezpečila konsolidáciu verejných financií. Ja chcem iba vyjadriť presvedčenie, že keďže ste takéto niečo vyslovili, tak pevne verím, že ak takéto nepopulárne opatrenia táto vláda prijme, že ich svojím hlasom v tomto parlamente aj podporíte. (Potlesk.)
Martvoň, Anton, poslanec NR SR (2014-02-11):
Ďakujem pekne. Pán poslanec Blaha, dovolím si skonštatovať, že bolo to podľa mňa veľmi zaujímavé, aj rečnícky veľmi dobré vystúpenie alebo výborné vystúpenie. Si dôkazom rozmanitosti názorov v našej strane, čo plne podporujem, a cením si tvoje politologické názory, i keď nie so všetkými súhlasím, samozrejme. Podarila sa ti tu ale fakt jedna zaujímavá vec. Ja som ešte nevidel, aby pri niekoho vystúpení, čo sa fakt nevidí každý deň, aby si poctivo písali poznámky pán Mikloš, pán Viskupič, pán Štefanec a pán Miškov. Dúfam, že aj niečo si teda aj odnesú odtiaľto. Na druhej strane nič si z toho nerob, že ťa kritizoval, že si bol kritizovaný za družstevnú formu podnikania. Kolegovia si to nevšimli, že je to aj v Obchodnom zákonníku zakotvené pri obchodných spoločnostiach, ale nič si z toho nerob. Budem sa venovať, ale iba v krátkosti, kde ťa chcem doplniť vo vzťahu k Ukrajine, čo si mal vo svojom vystúpení. My nielen podporujeme ukrajinský dialóg, ale dovolím si skonštatovať, že my podporujeme hlavne ľudí na Ukrajine. Kde ja som toho názoru a plne s tebou súhlasím, že ľudia by sa mali na Ukrajine sami rozhodnúť, že ktorou cestou pôjdu a či sa budú orientovať na Rusko, USA alebo EÚ. Nechajme to na nich. Myslím si, že nie je dobré chodiť sa tam pretŕčať. Na druhej strane momentálne je zatiaľ aj výsledok toho celého tam, že Ukrajina rozdelená a Rusko, USA a Európska únia medzi sebou iba súperia a osočujú sa. Čiže myslím si, že veľmi zaujímavé vystúpenie, obohatilo to dnešný deň a ja osobne myslím si, že aj niektoré veci s tebou ešte si potom osobne prediskutujem. Ďakujem.
Kresák, Peter, poslanec NR SR (2018-02-02):
Ďakujem pekne. V prvom rade chcem poďakovať za korektnú diskusiu k tomu môjmu príspevku. Ja si uvedomujem, že tá problematika je komplikovaná a že je možno komplexná. Ale na druhej strane nechce sa mi veľmi, žiaľ, počúvať tie argumenty, že ale však diskutujme najprv a potom s tým niečo urobme. Nuž zmeňme stav a potom o tom diskutujme, pretože ten stav je v súčasnosti, som hlboko presvedčený, protiústavný. Čiže napravme to a potom hľadajme nejaké riešenie. Pretože tých riešení je, samozrejme, možných niekoľko. Akože dá sa rozmýšľať o prevode vlastníctva. Nakoniec sú tu obce, majú k dispozícii dane, cez ktoré môžu získať finančné prostriedky. Ale to ten človek nemá. Tam osobitne to, čo povedal kolega Krajniak, si vážim, pretože to je fakt jadro toho problému. Ja som sa to snažil naznačiť. Možno akurát ešte jednu vec. Ja som to zabudol spomenúť v tom svojom komentári. Česká republika zdedila ten problém po rozdelení Československa rovnako. A Česká republika dokázala, tiež to chvíľu trvá, ale v roku 2009 si urobila tú právnu úpravu inak, urobila ju tak, ako ju dnes navrhuje pán minister dopravy, a nemajú s tým zásadnejší problém. Takže nebojme sa, nehľadajme stále riešenia, prečo sa niečo nedá, a nedávajme stále povinnosti iba na našich občanov. Ďakujem pekne.
Hrnčiar, Andrej, podpredseda NR SR (2017-06-14):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Eduardovi Hegerovi, ktorý tu teda nie je. (Reakcie z pléna.) Asi ťažko mu dá; aha. (Čakanie na spravodajcu.) 603. Áno.
Kolesík, Andrej, poslanec NR SR (2012-10-24):
Ďakujem, pán predsedajúci. Vážená pani podpredsedníčka, oceňujem tón vášho vystúpenia, bol naozaj vecný a korektný, až na ten záver, ktorý teda ani mne sa nepáčil. Ja sa chcem len spýtať, že čo ste robili a kde ste boli osemnásť mesiacov, že ste takéto pozmeňujúce návrhy nepresadili do Zákonníka práce, ktorý navrhoval váš vtedajší koaličný partner a dnes poslanec pán Mihál. Takže nepochybujem o tom, že je to trošku mierne alibistické. Chcem sa však dotknúť jednej veci. A to je opäť to vaše emotívne, vaša emotívna časť vystúpenia k zákazu nedeľného predaja. Ja vám poviem svoju osobnú skúsenosť z tejto nedele. Bol som v jednom z reťazcov si nakúpiť, pretože som potreboval, lebo som cez týždeň jednoducho nemal čas na väčší nákup. Vyhliadol som si pri pokladni pani, aby som bol politicky korektný, v strednom veku, ktorá zjavne nevyzerala na to, že je brigádnička alebo študentka, pretože, pani podpredsedníčka, takmer 30 % ľudí, ktorí pracujú v maloobchodných sieťach alebo v predajniach v nedeľu, sú študenti, brigádnici, ľudia, ktorí nemajú deti alebo rodiny, ktorí si chcú takto privyrobiť. A spýtal som sa tejto pani, snáď mi prepáči, volala sa Ľubka, že: Dobrý deň, pani Ľubka, ja som poslanec Národnej rady a chcel by som sa vás spýtať, ako by ste hlasovali vy, ak by ste boli poslankyňa, obmedzili by ste nedeľný predaj, alebo neobmedzili? Viete čo mi za pokladňou pani Ľubka povedala, pani podpredsedníčka? Pán poslanec, prosím vás, nerobte to, u nás je zoznam, kde sa zapisujeme, a ja som veľmi rada, že v období piatich – šiestich týždňov na mňa vyjde jedna nedeľa.
Pamula, Peter, poslanec NR SR (2017-09-07):
Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Protokolom o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru (tlač 620a) vrátane návrhu uznesenia Národnej rady Slovenskej republiky bola schválená uznesením gestorského výboru č. 146 z 5. septembra 2017. Týmto uznesením výbor zároveň poveril spoločného spravodajcu Petra Pamulu, aby informoval o výsledku rokovania výboru, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky.
F. Petrák, poslanec: ():
Natíska sa mi teda tá otázka, aké boli štyri roky, ktoré sme tu strávili. Myslím si, že možno súhlasiť s názorom, že to boli náročné roky, často až hektické. Veď parlament prijal viac ako 350 zákonov, absolvovali sme 63 schôdzí, z toho bolo veľa mimoriadnych a bolo aj veľa nočných zasadaní. Preto by som rád vyzdvihol skutočnosť, že sa nám v uvedenom a vymedzenom časovom období podarilo realizovať napr. novelu Ústavu Slovenskej republiky, podarilo sa nám realizovať celý rad zákonov, ktoré posunuli demokraciu dopredu, posunuli práva občana oveľa bližšie k nemu, podarilo sa nám realizovať aj veľmi veľa zákonov, ktoré odštartovali reformy, resp. veľmi priblížili legislatívu Slovenskej republiky k legislatíve Európskej únie. Vykonalo sa veľa, myslím, že veľa ešte bude potrebné urobiť. A dovoľte, aby som pri tej príležitosti vyslovil želanie, ale aj vieru, že sa nám, ako Slovensku myslím, podarí v ďalšom období udržať kontinuitu na ceste do Európskej únie, ale i NATO a posunúť Slovensko ďalej dopredu. Rád by som ocenil i prácu opozície, zvlášť, si myslím, v poslednom roku volebného obdobia. I keď sme prezentovali často rôzne názory, rôzne nástroje a cesty a spôsoby realizácie, myslím si, že nakoniec ciele, ktoré Slovensko má pred sebou, boli napĺňané celkom slušne. Chcel by som vyzdvihnúť aj fakt, že Národná rada bola funkčná počas celého volebného obdobia. Spoluprácu s vládou a s koaličnými klubmi by som si dovolil hodnotiť za tri roky ako dobrú. V tom štvrtom roku, myslím si, by som si vedel predstaviť aj lepšiu vládu. Dovoľte mi, aby som na záver svojho vystúpenia v mene nášho klubu poďakoval všetkým poslancom, všetkým klubom, ale i pracovníkom Národnej rady za spoluprácu a poželal našim nasledovníkom, budúcim poslancom Národnej rady, veľa síl a úspechov v ich práci v prospech Slovenska. Ďakujem za pozornosť. (Potlesk.) J. Migaš, predseda NR SR: Ďakujem poslancovi Petrákovi. Teraz by som poprosil predsedu klubu poslancov Kresťanskodemokratického hnutia pána poslanca Mikloška, aby sa ujal slova. Nech sa páči.
Hrnčiar, Andrej, podpredseda NR SR (2019-04-03):
Dve faktické poznámky. Pani, pán poslanec Dostál, nech sa páči.
P. Paška, predseda NR SR: (2008-12-04):
(Hlasovanie.) 133 prítomných, 75 za, 55 proti, 3 sa zdržali. Konštatujem, že Národná rada Slovenskej republiky na návrh vlády odvolala Branislava Máčaja z funkcie predsedu Telekomunikačného úradu Slovenskej republiky. Ďakujem pekne. Dámy a páni, odhlasovali sme prerokované body. Chcem vás ešte požiadať, na poslaneckom grémiu pred začiatkom 29. schôdze som hovoril, že tak ako to býva pekným zvykom a dúfam, že to tak aj ďalej bude, by sme pred Mikulášom mohli rozsvietiť vianočný stromček. Pôvodne ste dostali pozvánku na dnes po ukončení hlasovania. Chcem vás požiadať o súhlas s drobnou zmenou, aby sme dnes rokovali do 18.30 hodiny a ukončili rokovanie dnešného rokovacieho dňa o 18.30 hodine a tí, ktorí máte záujem, chcem vás pozvať na rozsvietenie vianočného stromčeka pred Národnou radou. Je všeobecný súhlas? (Hlasy z pléna.) Ďakujem pekne. Takže budeme teraz... Ešte, pán Martin Fronc, nech sa páči návrh.
Mikloš, Ivan, podpredseda vlády a minister financií SR (2012-02-29):
Ďakujem pekne. Vážený pán predseda, vážené panie poslankyne, vážení páni poslanci, keďže sa diskutuje viac o daňovej správe ako o verejnom obstarávaní, tak si dovolím vystúpiť, pána poslanca Počiatka by som chcel upokojiť, pretože mal obavy, že či, že vystúpim až v záverečnom slove, takže by som odporúčal, pán poslanec, prečítať si rokovací poriadok, v ktorom sa jasne hovorí, že v záverečnom slove môže vystúpiť len navrhovateľ alebo spravodajca. Nie som ani jedným, ani druhým, preto vystupujem, samozrejme, v rozprave. Nebudem reagovať na rôzne invektívy a obviňovania, ktoré tu padli, poviem vecne k pozmeňovacím návrhom, ktoré odzneli. Najskôr chcem povedať, že áno, v daňovej správe sú problémy, tá situácia nie je jednoduchá. Situácia nebola zvládnutá manažmentom finančnej správy, preto som pred deviatimi dňami vyvodil personálnu zodpovednosť voči najvyššiemu šéfovi finančnej správy, a nová poverená prezidentka konala ďalej a vyvodzovala zodpovednosť ďalej. To, čo najviac dnes daňová správa potrebuje, je pokoj na prácu, na to, aby mohli intenzívne pracovať a aby sa tie výzvy, ktoré pre daňovú správu sú, zvládli. Politizovanie tohto problému veci nijako ale nijako nepomôže, a to že k politizovaniu dochádza je evidentné a zjavné. Čím, samozrejme, nijako nechcem obmedzovať kompetenciu a právo poslancov Národnej rady plniť svoju kontrolnú funkciu a kontrolovať všetky verejné inštitúcie. Som však presvedčený, že pozmeňovacie návrhy, ktoré predložené boli, neprispejú k riešeniu problému, ale sú skôr, myslím si, politicky motivované a chcel by som povedať, prečo si to myslím, čo ale i navrhujem zároveň. Čo sa týka posunu termínu na povinné podávanie daňových priznaní... (Prerušenie vystúpenia predsedajúcim.)
Pročko, Jozef, poslanec NR SR (2020-04-29):
Ďakujem. Ja súhlasím trošku, len sekunda, súhlasím s pánom Kollárom, že minúta naozaj nikoho nezabije, ale plnohodnotná minúta a nie minúta o ničom. Pán Kuffa, vy ste v úvode povedali, že na sto; máte pero, aby ste si zapisoval? (Reakcia z pléna.) Netreba? Super, lebo nemáte čas na nič, viete? V úvode ste povedali, že na 120 strán je to krátky čas a nemáte čas si to naštudovať. Preboha, čo vy dva týždne robíte? Včera ste tu neboli v parlamente, nesedeli ste krátku chvíľu, predvčerom ste tu nesedeli, potom sa postavíte a poviete, to je taký krátky čas na 120 strán. Dva týždne je pre vás krátky čas? Pán Kuffa, ak potrebujete pomôcť (povedané s pobavením), tak ja prídem, prečítam vám to pomaly, pomaličky, aby ste to pochopili, tých 120 strán, pretože naozaj ja si myslím, že každý, tu v tejto sále kto sedí, tak za dva týždne tých 120 strán musí minimálne desaťkrát si prečítať. Takže ak potrebujete pomoc, veľmi rád a ochotne vám pomôžem. Ďakujem.
Tomanová, Viera, poslankyňa NR SR (2014-07-09):
Ospravedlňujem sa. Pán Jarjabek, ja veľmi pekne ďakujem za to zastanie sa. Jednoznačne musím povedať, že toto vypadlo zo zákona. Obrátili sa na mňa práve lekári, psychiatri, moji dlhoroční kolegovia, ktorí ma poprosili o túto súčinnosť. Bolo mi úplne jasné, že idem nad rámec zákona, pretože bol otvorený § 84 v čl. V. Pani Jurinová, nikdy v živote som vás za takéto niečo nenapomínala, to je jedna vec. Vy si mýlite fakty so skutočnosťami a neviem čo všetko alebo s teóriou, tak asi by som povedala. Takže, prosím, keby ste, pokiaľ nerozumiete, radšej sa spýtajte. A nakoniec musím povedať jednu podstatnú vec. Pána ministra som o tom informovala a pán minister s týmto pozmeňujúcim návrhom, ktorý nemá žiadny dopad na rozpočet, ale pomáha určitej skupine občanov, na ktorých sa svojím spôsobom pozabudlo v zákone alebo respektíve nešťastne, nešťastne volenou formuláciou vypadli zo zákona, aby im mohla byť poskytnutá sociálna služba. A toto som považovala za potrebné odstrániť. Ďakujem za pozornosť.
B. Bugár, podpredseda NR SR: (2002-11-07):
(Hlasovanie.) Prítomných 114 poslancov, za návrh 74, proti 36, zdržal sa 1, nehlasovali 3. Konštatujem, že Národná rada sa uzniesla, že tento vládny návrh zákona prerokuje v druhom čítaní. Nech sa páči.
P. Hrušovský, podpredseda NR SR: (2001-09-20):
(Hlasovanie.) Prítomných 135, za 41, proti 82, zdržalo sa 12. Bod 70 sme neschválili.
Grendel, Gábor, podpredseda NR SR (2022-02-25):
(Zaznievanie gongu.) Vážené panie poslankyne, vážení páni poslanci, pokračujeme v prerušenej schôdzi a pristúpime k hlasovaniu. Prosím spravodajcu, aby hlasovanie o návrhu uznesenia Národnej rady Slovenskej republiky uviedol. (Hlasovanie o návrhu poslancov Národnej rady Slovenskej republiky Juraja Šeligu, Michala Šipoša, Petra Pčolinského a Anny Zemanovej na prijatie uznesenia Národnej rady Slovenskej republiky k Vyhláseniu Národnej rady Slovenskej republiky k vojenskej agresii Ruskej federácie proti Ukrajine , tlač 920.)
Kollár, Boris, predseda NR SR (2022-04-27):
Ďakujem. Pán poslanec Beluský.
Grendel, Gábor, podpredseda NR SR (2021-06-24):
Prezentujme sa a hlasujme. (Hlasovanie.) Prítomných 132 poslancov, za 19, proti 24, zdržalo sa 89, hlasovali všetci prítomní. Národná rada uzniesla, že nebude pokračovať v rokovaní o tomto návrhu zákona. Teraz nasleduje hlasovanie v prvom čítaní o návrhu poslancov Kotlebu, Beluského, Kotlebu na vydanie zákona, ktorým sa mení a dopĺňa školský zákon (tlač 567), bod 54 schváleného programu. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport pánovi poslancovi Dušanovi Galisovi, aby hlasovanie uviedol. [Hlasovanie o návrhu poslancov Národnej rady Slovenskej republiky Mariana Kotlebu, Martina Beluského a Mareka Kotlebu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 567.]
Galek, Karol, poslanec NR SR (2018-09-11):
Prvý som prečítal. Mám druhý návrh. (Reakcia predsedajúceho: „Áno.“. ) Súčasne tak isto v nadväznosti na Mochovce by som chcel podať procedurálny návrh, aby sa do programu 34. schôdze Národnej rady zaradil tento nový bod: Vykonanie poslaneckého prieskumu v Atómovej elektrárni Mochovce, blok 3 a 4. Odôvodnenie: Investorom blokov, tretieho a štvrtého, v Atómovej elektrárni v Mochovciach je štát ako 34-percentný vlastník akcií v spoločnosti Slovenské elektrárne. Dostavba tretieho a štvrtého bloku v Atómovej elektrárni v Mochovciach vyvoláva množstvo otáznikov ohľadom financovania, harmonogramu, ako aj bezpečnosti. A rozpočet tejto stavby bol do dnešného dňa prekročený dvojnásobne. Rovnako je to aj v prípade termínu uvedenia do prevádzky. Do štátneho rozpočtu nebolo vďaka tomu vyplatených takmer pol miliardy eur a samotná spoločnosť Slovenské elektrárne má založený všetok svoj majetok. Otázkou je aj bezpečnosť a kvalita vykonaných prác, ktoré môžu predstavovať ohrozenie zdravia a majetku ľudí.
P. Hrušovský, podpredseda NR SR: (2002-06-19):
A. Juriš, poslanec: Skončili sme všetky body.
Stredák, Anton, poslanec NR SR (2023-05-10):
Ďakujem pekne za slovo, pán predsedajúci. Vo svojom vystúpení si zdôraznil, že každý, kto je v oblasti poľovníctva považovaný za odborníka, podpísal petíciu Poľovníctvo má zmysel za zachovanie organizovaného poľovníctva, ktorou sme sa zaoberali nielen na výbore poľnohospodárskom, ale aj v pléne Národnej rady. Pripomínam, že túto petíciu podpísalo 153-tisíc občanov. Povinné členstvo v stavovskej poľovníckej organizácii zakotvuje legislatíva väčšiny európskych krajín. Ako vieme, aj Ústavný súd Slovenskej republiky v roku 2016 skonštatoval, že právna úprava postavenia SPK a povinné členstvo nie je, nie je ústavne komfortné a že je vo verejnom záujme regulovať poľovnícke činnosti prostredníctvom samosprávneho subjektu. Je preto jasné, že predkladatelia týmto návrhom vôbec nereflektujú na požiadavky relevantnej časti odbornej a laickej verejnosti. Ďakujem pekne.
Bugár, Béla, podpredseda NR SR (2011-05-19):
Na vystúpenie pána poslanca s faktickými poznámkami traja páni poslanci a pani poslankyňa. Končím možnosť sa prihlásiť do faktických. Pán poslanec Kužma.
Zmajkovičová, Renáta, podpredsedníčka NR SR (2013-02-07):
Ďalší v rozprave vystúpi pán poslanec Mikloško. Pripraví sa pán poslanec Kaník.
Grendel, Gábor, podpredseda NR SR (2022-05-20):
Vyhlasujem rozpravu za skončenú. Želá si záverečné slovo pán navrhovateľ? Nech sa páči.
M. Vášáryová, poslankyňa: (2009-10-30):
Ale práve pretože to oceňujem, pán minister, chcela som vám povedať, ste mladý človek, vaše výroky prejdú do histórie. Ja si myslím, že to, čo ste povedali, že prežívame najväčšiu katastrofu v dejinách ľudstva, a to som si zapísala, bude môcť byť kvalifikovaný za najhlúpejší výrok roka. Máte dieťa, o chvíľu bude tínedžerské, viete si predstaviť, ako vás bude odsudzovať za niečo také, že jej otec povedal takúto hlúposť? Chcem vás teda varovať, ja chápem, že aj PR agentúra SMER-u vám zmenila slovník, to znamená, celý rok ste tvrdili, že za všetko môže svetová kríza, teraz už máte hovoriť katastrofa, pretože to je taký silnejší výraz, ktorý by si ľudia mali všimnúť. Ale, pán minister, neurobte sa takým smiešnym, predsa nie ste taký hlupák, aby ste hovorili, že toto je katastrofa najväčšia v dejinách ľudstva! Tie hekatomby obetí druhej svetovej vojny a tie finančné dôsledky, ktoré z toho boli, to snáď nemyslíte vážne! A história sa nezačína vami.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 143 poslancov, za 1, proti 101, zdržalo sa 41, hlasovali všetci prítomní. Tento návrh sme neschválili.
Blaha, Ľuboš, poslanec NR SR (2015-04-16):
Ďakujem. Pán poslanec Kuffa, dobre vieš, že my spolu vášnivo nesúhlasíme v mnohých veciach týkajúcich sa rovnosti, kultúry a tak ďalej, ale napriek tomu si myslím, že ty si predsa len človek, ktorý to svoje kresťanstvo, tú svoju vieru vníma úprimne, a preto mám pre teba otázku. Lebo ako môžeš fungovať v strane s človekom, ako je Matovič, ktorý len chvíľku pred tebou bol schopný povedať, ako veľmi opovrhuje ľuďmi, citujem, ktorí v živote nezamestnali žiadneho človeka? Ako dokážeš žiť s človekom, ktorý predvádza takýto podnikateľský darvinizmus, ktorý za übermenschov považuje podnikateľov a nikoho iného? Nikto iný tu nemá to právo hovoriť, iba tí (reakcia z pléna), ktorí zamestnali niekoľko ľudí. Čiže vy ste vlastne urazili lekárov, ktorí nezamestnávajú ľudí, sestričky, tí nezamestnávajú ľudí, vedcov, učiteľov, robotníkov, predavačov, stavbárov, strojárov, tí nezamestnávajú ľudí, pán Matovič. Čiže, pán Kuffa (reakcia z pléna), akým spôsobom sa dokážete vyrovnať s takýmto nechutným darvinizmom podnikateľským, až priam aroganciou (reakcia z pléna), lebo viete, aj Široký, aj Haščák... (Reakcia z pléna a prerušenie vystúpenia predsedajúcou.)
Laššáková, Jana, podpredsedníčka NR SR (2014-09-09):
Pán poslanec Mihál, nech sa páči.
Nachtmannová, Oľga, poslankyňa NR SR (2016-09-22):
Ďakujem za slovo. Pán poslanec Dostál, vy ste tu miešali jablká s hruškami. Ja také dva momenty spomeniem. Napríklad keď ste spomenuli, resp. dali ste paralelu medzi vysoké školy a regionálne školstvo. Prepáčte, ale toto je absolútne nepochopenie vôbec, ako školstvo funguje. Pán poslanec, ktorý sedí vedľa vás, by vám určite veľmi veľa mohol o tom porozprávať, keďže dlhé roky pôsobil ako funkcionár vysokej školy. Mám na mysli pána poslanca Osuského. Veď vysoké školy sú samostatné právne subjekty, čo to má spoločné so základnými, strednými školami, ktoré sú v prenesených kompetenciách štátnej správy. To je niečo úplne, ale úplne iné! Takže vy tam nemôžte dávať tie isté pravidlá. A takisto ste kritizovali, že zriaďovateľ určuje počty detí v triedach, pred chvíľočkou vám to rozprával pán poslanec Blanár, ja na to nadviažem. Viete, a čo by mal robiť? Veď to je správne, že sa určia. Už vám povedal, čo máme vychovávať deti pre úrady práce? Súkromná škola si založí hocijakú, o čo je momentálne záujem, už vám to spomenul jeden kolega, animátora voľného času. K čomu to bude dobré? Kde sa tie deti uplatnia? Operujete tu daňovými poplatníkmi. Ale veď práve daňovým poplatníkom musí záležať na tom, aby bol trh práce obsadený, a nie na tom, aby tie deti boli na úradoch práce. Viete, už sme tu mali obdobie, keď sa stále, dennodenne sme počúvali, štát je zlý vlastník, trh všetko vyrieši. Keď prišla kríza v 2008, tí istí ľudia hovorili: A načo tu je štát? Veď štát to má regulovať. To isté je aj s tým školstvom. Keď je problém v školstve, odrazu štát pomáhaj. Takže štát a v tomto prípade obce, kraje majú právo na to, aby do tohto procesu vstupovali.
P. Paška, predseda NR SR: (2008-10-21):
Pán poslanec Urbáni.
T. Cabaj, podpredseda NR SR: (2009-10-21):
Otváram rozpravu. Konštatujem, že do rozpravy sa písomne nikto neprihlásil. Panie poslankyne, poslanci, kto sa hlási do rozpravy ústne? Pán kolega Iván Farkas. Končím možnosť prihlásiť sa do rozpravy. Nech sa páči, pán poslanec, máte slovo.
Nicholsonová, Lucia, poslankyňa NR SR (2014-01-29):
Ďakujem veľmi pekne. Ďakujem pánovi poslancovi Hrušovskému za to, že hovoril o pani ombudsmanke tak, ako hovoril. Podľa môjho názoru sme na Slovensku v tomto úrade ešte nemali takú kompetentnú osobu, aká je súčasná ombudsmanka. Ja osobne si myslím teda, že s nástupom pani Dubovcovej sa ukázalo, prečo je dôležité mať inštitút ombudsmana na Slovensku, prečo je dôležité, aby ombudsman zastrešoval a dozeral na to, ako sa dodržiavajú u nás ľudské práva. A z mojej strany jej za to určite patrí obdiv a vďaka. Škoda len teda, že to úplne nechápe a nedoceňuje vláda Slovenskej republiky. A nedá mi nezareagovať ešte na to, čo tu odznelo vo faktických. Že ja som celkom rada, že máme túto schôdzu, lebo konečne sa teda ozývajú aj takí kolegovia zo SMER-u, ktorí tu dva roky spali. Ďakujem. (Reakcie z pléna.)
Jurinová, Erika, podpredsedníčka NR SR (2013-05-30):
Pán poslanec Gál.
Ďuriš Nicholsonová, Lucia, podpredsedníčka NR SR (2017-05-10):
Ďakujem a zároveň prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov . Vládny návrh zákona má parlamentnú tlač 446, informácia výborov má tlač 446a. Poprosím pána ministra životného prostredia Lászlóa Sólymosa, aby vládny návrh zákona odôvodnil. Nech sa páči.
P. Hrušovský, predseda NR SR: (2002-11-19):
B. Brestenská, poslankyňa: Áno. Mariána Slováka hlasovalo za 64, 26 a 17, Jána Greša hlasovalo za 63, 26 a18, Jaroslava Franeka  0, 66, 41, Ivana Podstupku 0, 65, 42, Emila Bartka 1, 65, 41, Jozefa Kužmu 1, 65, 41, Jozefa Horvátha 0, 65, 42, Martu Huttovú 0, 67, 40, Evu Hájekovú 1, 65, 414, Jenő Görföla 72, 20, 15, Alfréda Somogyiho 72, 18, 17, Andreu Krajňákovú 1, 66, 40, Máriu Biľovú 55, 35, 17, Vladimíra Černého 65, 24, 18, Denisu Pogáčovú 30, 53, 24, Štefana Fejka 90, 10, 7, Mareka Maďariča 80, 17, 10, Juraja Kiesela 54, 38, 15, Ľubomíra Kraľovanského 25, 57, 25, Miloša Mistríka 34, 48, 25, Dušana Kováča 4, 59, 44, Ľubomíra Fifika 2, 61, 44, Jaroslava Kernera 2, 61, 44, Alenu Chudíkovú 2, 61, 45, Petra Kubu 0, 62, 45, Mariána Ostatníka 37, 40, 30, Jána Slováka 2, 65, 40, Jána Pašku 0, 65, 42, Vieru Michalkovú  0, 64, 43, Miroslava Kollára 0, 63, 44, Martina Šmatláka 12, 56, 39, Hanu Lyons, rodenú Hanúskovú 63, 25, 19, Petra Zemana 0, 61, 46, Ľubomíra Gregu 2, 64, 41, Jozefa Krošláka 26, 53, 28, Pavla Barabáša 5, 58, 44, Pavla Janíka 34, 41, 32. Na voľbu členov Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady Slovenskej televízie zvolení: Jenö Görföl, Alfréd Somogyi, Vladimír Černý, Štefan Fejko, Marek Maďarič. Pán predseda, všetko.
P. Paška, predseda NR SR: (2007-07-02):
Ešte pán poslanec Gábor Gál s faktickou? Nech sa páči.
Mikloško, Jozef, poslanec NR SR (2013-06-25):
Môžem dneska skončiť. Nebudete sa veľmi tešiť tomu, čo budem o tom hovoriť. (Reakcie z pléna.) Dobre, skončím...
Martvoň, Anton, poslanec NR SR (2015-06-19):
Ďakujem pekne. Znova budem sa snažiť byť v konštruktívnej rovine. Teda ďakujem, pán Mičovský, za vaše tiež korektné vystúpenie. Chcem poukázať na to, že to je to, čo som ja povedal aj vo svojom vystúpení, že je rozdiel merať znečisťujúce látky a merať zápach. Sám ste to povedal, že nemeria sa oxid chloričitý. Váš návrh to preto vôbec nerieši, lebo vy keď aj niečo teda chcete zakotviť do zákona o ovzduší, nezmeníte tým nič, lebo na základe vami navrhovanej právnej úpravy a súčasnej právnej úpravy ten oxid chloričitý v ovzduší sa merať nebude, lebo sa nemeria. To, čo sa meria, tie látky, ktoré sa merajú za účelom znečistenia ovzdušia, sú uvedené v zozname 1 zákona o ovzduší. Tam oxid chloričitý nie je, čiže minimálne tam ste ho mali doplniť. A taktiež, čo sa týka potom merania zápachu, podľa noriem úradu verejného zdravotníctva, sám ste povedal, nie je to tam uvedené, čiže znova, ten úrad pre verejné zdravotníctvo by ten oxid chloričitý nemeral. Čiže tu, čo treba urobiť, je oxid chloričitý, ktorý spôsobuje ten zápach, ale nielen oxid chloričitý, lebo podľa mojich vedomostí sú to ešte aj iné látky, ktoré sa nemerajú a spôsobujú ten zápach, alebo sú jedovaté a nemerajú sa, by trebalo doplniť do zoznamu znečisťujúcich látok na účely hodnotenia a riadenia kvality ovzdušia v zozname, ktorý je v prílohe č. 1 v zákone o ovzduší, aj zároveň do noriem, technických noriem, podľa ktorých sa meria, ktorých postupuje úrad verejného zdravotníctva. Čiže tým som chcel iba poukázať aj na margo môjho vystúpenia, že vaším návrhom upravujete niečo, čo aj tak s tým nevyriešite ten problém, lebo nie sú to látky, ktoré spôsobujú zápach, že by sa merali, ale budú sa posudzovať iba látky, ktoré sú už teraz aj tak posudzované.
Šofranko, Mária, poslankyňa NR SR (2022-06-15):
Teraz prejdeme k hlasovaniu o pozmeňujúcich návrhoch podaných v rozprave. Pán predseda, dajte, prosím, hlasovať o pozmeňujúcom návrhu poslankyne Petry Hajšelovej.
B. Bugár, podpredseda NR SR: (2004-09-08):
(Hlasovanie.) Prítomných 131 poslancov, za návrh 129, proti 1, nehlasoval 1. Konštatujem, že sme pridelili návrh zákona výborom, určili gestorský výbor, ako aj lehoty výborom na jeho prerokovanie v druhom čítaní. Teraz budeme hlasovať o vládnom návrhu zákona, ktorým sa mení zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäti národa a o doplnení niektorých zákonov (zákon o pamäti národa) v znení zákona č. 110/2003 Z. z. (tlač 787). Pán predseda výboru, pán poslanec Nagy, nech sa páči, ste spravodajcom.
Pellegrini, Peter, predseda NR SR (2015-11-19):
Ešte pred tým, ako začneme, dovoľte, aby som na balkóne rokovacej sály privítal našu návštevu z Jednoty dôchodcov z Topoľčian. Vitajte u nás! (Potlesk.) Poslanci písomne položili do včera do 12.00 hodiny 17 otázok na predsedu vlády a na členov vlády 5 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa odpovedať nebude. Panie poslankyne, páni poslanci, predseda vlády Robert Fico sa písomne z rokovania o tomto bode programu ospravedlnil. Svojím zastupovaním poveril pána podpredsedu vlády a ministra vnútra Roberta Kaliňáka, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády, máte slovo. (Bod programu: Hodina otázok .)
P. Paška, predseda NR SR: (2007-10-26):
S faktickými poznámkami na vaše vystúpenie pani poslankyňa Belásová, pán poslanec Mikloško a pán poslanec Rafaj. Pani poslankyňa Belásová. Končím možnosť prihlásiť sa s faktickou poznámkou.
Blaha, Ľuboš, podpredseda NR SR (2024-05-03):
Chce sa vyjadriť k rozprave pani spravodajkyňa? Nie je tomu tak. Takže prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Vladimíry Marcinkovej a Vladimíra Ledeckého na vydanie zákona, ktorým sa mení zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov. Návrh zákona je pod tlačou 257, návrh na jeho pridelenie na prerokovanie výborom je v rozhodnutí č. 252. Dávam teraz slovo pani poslankyni Vladimíre Marcinkovej, aby návrh zákona uviedla. Nech sa páči. (Rokovanie v prvom čítaní o návrhu poslancov Národnej rady Slovenskej republiky Vladimíry Marcinkovej a Vladimíra Ledeckého na vydanie zákona, ktorým sa mení zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 257.)
Laššáková, Jana, podpredsedníčka NR SR (2015-11-20):
Ďakujem pekne, pán spravodajca, zaujmite miesto určené pre spravodajcu. Otváram všeobecnú rozpravu. Do rozpravy som dostala písomnú prihlášku od pána poslanca Jozefa Mihála, ktorého ale nevidím v sále. Teraz dávam možnosť prihlásiť sa do rozpravy ústne, nie je záujem vystúpiť v rozprave ústne. Vyhlasujem rozpravu za skončenú a prerušujem rokovanie o tomto bode programu. Ďakujem, pán generálny riaditeľ, ďakujem, pán spravodajca. Teraz pristúpime k návrhu na použite majetku Fondu národného majetku Slovenskej republiky v roku 2016 podľa § 28 ods . 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov . Návrh má tlač 1787 a spoločná správa výborov má tlač 1787a. Prosím predsedu Výkonného výboru Fondu národného majetku Branislava Bačíka, aby návrh uviedol. Nech sa páči, pán predseda, máte slovo.
Figeľ, Ján, podpredseda NR SR (2014-06-05):
Týmto vyhlasujem všeobecnú rozpravu za skončenú. Pán navrhovateľ, chcete sa vyjadriť? Máte priestor.
Cséfalvayová, Katarína, poslankyňa NR SR (2017-06-15):
Ďakujem pekne. Ďakujem vám za odpoveď. Ukľudnili ste ma do istej miery. Práve to mi nesedelo, že prečo, keď sa plánuje zintenzívniť aktivita APVV, prečo tam má prísť k prepúšťaniu. Súhlasím s vami úplne v otázke racionalizácie, ale tiež som sama bola na strane prijímateľa alebo teda žiadateľa o grant pri APVV a nemala som pocit, že by nejak veľmi efektívne pracovali. Skôr to veľmi dlho trvalo, to hodnotenie. A keď už teda spomínate ten Brusel, tak čo bolo zaujímavé, že rovnaký výskumný zámer, ktorý sme predkladali, ako vedúca výskumného tímu, do Bruselu na Horizont 2020, som dostala na to grant vo výške milión eur a to isté som predkladala do APVV a nedali mi grant, pretože to nevyhovovalo, tak som celkom nerozumela. A budem rada, keď sa teda zefektívni a zracionalizuje práca tejto agentúry. Ďakujem.
J. Brocka, poslanec: (2009-10-27):
Predseda Národnej rady návrh zaradil na rokovanie, pretože z formálnoprávnej stránky tento návrh spĺňa všetky náležitosti. A ja súhlasím s predkladateľmi, že návrh zákona rieši závažnú problematiku. Tu je priestor aj pre vlastnú úvahu. Dovoľte, aby som teda využil tento priestor. Prepočítavam to často aj ja. A, myslím, v tejto rokovacej sále to robí väčšina z nás. Nehovorím len o eurách, duálnym spôsobom sa vyjadrujeme o korunách, lebo predsa len v tých eurách mnoho razy aj tie škandály nevyzerajú také hrozné. Budeme čo nevidieť riešiť nástenkový tender. A ja som všimol, že keď som hovoril, že čistá strata z nástenkového tendra je 11,6 mil. eur, tak to vyzeralo, ako keby to nebol až tak veľký škandál. Ale keď som sa vyjadroval v slovenských korunách, že to bolo 360 mil. korún, tak aj tí, čo ma nepočúvali, tak zrazu spozorneli. Takže si myslím, že je to dobrý návrh a že by sme mali teda pokračovať v tom duálnom zobrazovaní cien aj škandálov, aj iných vecí, ktoré občanov sa týkajú, ich zaujímajú. Ja ešte v súvislosti s eurom spomeniem jednu epizódu, ktorá sa mi veľmi páčila. Keď v Českej republike bola rovnako diskusia o tom, či euro prijať, neprijať a kedy prijať, je to záväzok z nášho prijatia do Európskej únie, tak český prezident Václav Klaus chcel trošku situáciu odľahčiť a povedal: „Mali by sme nájsť taký nejaký termín okrúhleho výročia, pri ktorom by sa to tak ľahšie pamätalo, napr. 100. výročie Veľkej októbrovej socialistickej revolúcie.“ A teraz, keď si na to spomenul, tak sám sa na tom zabával a hovoril, že: „Ani som sa veľmi nesekol pri tom návrhu, že Česká republika by mohla prijať euro pri 100. výročí  Veľkej októbrovej socialistickej revolúcie.“ Ale on žartoval aj ďalej, teda pokračoval a položil rečnícku otázku: „A vôbec, bude na 100. výročie Veľkej októbrovej socialistickej revolúcie ešte euro?“ Pán predsedajúci, prosím, otvorte rozpravu k uvedenému návrhu zákona.
Kollár, Boris, predseda NR SR (2020-07-08):
Prosím, prezentujme sa a hlasujeme. (Hlasovanie.) Prítomných 136 poslancov, za 119, proti 14, zdržali sa 3. Schválené. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru ako aj lehoty na jeho prerokovanie. Prosím spravodajcu, aby uviedol hlasovanie.
Šimečka, Michal, podpredseda NR SR (2023-12-14):
Ďakujem veľmi pekne. Pán poslanec Dostál.